Djaffar Shalchi er født den 22. april 1961 i Iran og kom som otteårig med fire søskende til Danmark i 1970. Forældrene blev skilt, og han røg med sine søskende på børnehjem, hvorfra han selv ytrer at have gode minder. Han blev i 1988 uddannet som bygningsingeniør fra Danmarks Tekniske Universitet.  Karriere Djaffar Shalchi var fra 1988 til 1999 ansat i Monberg & Thorsen, der i dag er kendt som MT Højgaard. Siden 1999 har han været selvstændig iværksætter og skabt sin formue igennem ejendomsudvikling og handel.  I 2016 valgte Djaffar Shalchi og hans kone Ané Maro at donere 200 millioner kroner til velgørenhedfonden Human Act. Han bliver i medierne beskrevet som forkæmper for yderligere beskatning af samfundets rigeste og har blandt andet allieret sig med den amerikanske økonom Jeffrey Sachs for at implementere inititativet Move Humanity. Initiativet går på at finansiere de af FN fastsatte 17 verdensmål ved at beskatte verdens rigeste med 1% af deres formue. I 2019 blev Djaffar Shalchi indstillet til Fællesskabsprisen af 3F Kastrup. Den 29. august 2019 vandt Djaffar Shalchi prisen, som blev overrakt på Oslo Båden.